Diari Oficial de la Generalitat Valenciana


Sumari del DOGV 4145, del 11-12-2001 (2001/11614)

ACORD de 4 d'octubre de 2001, de la Comissió Territorial d'Urbanisme de València, referent a la modificació del Pla General relatiu a la delimitació d'una unitat d'execució al carrer 45 d'Alginet.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11406


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alginet
    * pla d'urbanisme

ACORD de 4 d'octubre de 2001, de la Comissió Territorial d'Urbanisme de València, referent a la modificació del Pla General relatiu a la delimitació d'una unitat d'execució al carrer 45 d'Alginet. [2001/X11473]
  
Vist l'expedient remés per l'Ajuntament d'Alginet referit a la modificació del Pla General relativa a la delimitació d'una unitat d'execució al carrer 45, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant Resolució de l'Alcaldia de 29 de gener de 2001. Després del pertinent període d'exposició pública, en el qual es van presentar tres al·legacions, es va aprovar pel ple municipal en la sessió de 9 de maig de 2001.
  
Segon. La modificació està integrada en l'alternativa tècnica d'un programa elaborat per l'administració municipal.
  
El projecte consta de memòria justificativa i plànols d'informació i ordenació.
  
Tercer. L'objecte de la modificació és la delimitació ex novo d'una unitat d'execució en sòl urbà d'ús residencial, per a desenvolupar l'àmbit de forma integrada.
  
La delimitació inclou els terrenys necessaris per a completar la urbanització de la zona i els que es convertiran en solars amb aquesta operació.
  
El projecte concreta a més, que els terrenys inclosos constitueixen una àrea de repartiment amb un aprofitament tipus de 1.57 m2/m2.
  
Quart. Alginet disposa d'un Pla General aprovat definitivament per la Comissió Territorial d'Urbanisme en la sessió de 26 de juny de 1997.
  
Cinqué. La comissió informativa de la Comissió Territorial d'Urbanisme de València, en la sessió celebrada el 28 de setembre de 2001 va emetre un informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 52, per remissió a l'article 46 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon. La documentació es considera completa de conformitat amb el que estableix l'article 27 de la LRAU i el Reglament de Planejament de la Comunitat Valenciana.
  
Tercer. Respecte de la unitat d'execució plantejada no es troben inconvenients urbanístics de fons, i s'adapta de forma general la delimitació efectuada als criteris relacionats en l'article 115 del Reglament mencionat.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en la sessió del dia 4 d'octubre de 2001, acorda:
  
Aprovar definitivament la modificació del Pla General relativa a la delimitació d'una unitat d'execució al carrer 45 d'Alginet.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la publicació.
  
Tot això, sense perjudici que s'hi puga exercir qualsevol altre recurs que s'estime oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.